《鹧鸪天 忆别》
清代·王灏

菡萏香残荔子红。榕阴绿覆小池东。昨夜梦回江水上，今朝身在画屏中。

人忆别，意无穷。那时分手忒匆匆。蟀声断续垂杨路，千里关山皓月同。

作者简介：（1823—1888）清直隶定州人，字文泉，号坦甫。咸丰二年举人，议叙同知衔。奉檄练义勇拒太平军、捻军，赏四品顶戴。家富资财，光绪间，受张之洞、黄彭年鼓动，广收畿辅先哲遗著，招黄国瑾、钱恂，为之校定，辑为《畿辅丛书》。